Predkladacia správa

	Národná rada SR dňa 16. mája 2002 prijala uznesenie č. 2119 k Doplneniu zoznamu zdravotníckych zariadení zahrnutých do 2. etapy privatizácie, v ktorom požiadala vládu SR predložiť v termíne do 31. mája 2002 Národnej rade SR zoznam všetkých zdravotníckych zariadení z 1. a 2. etapy privatizácie, ktoré boli doteraz sprivatizované, s uvedením ponukovej ceny a skutočne uzatvorenej zmluvnej ceny pre jednotlivé zdravotnícke zariadenia.

	Na základe vyššie uvedeného uznesenia Národnej rady SR predkladá Ministerstvo pre správu a privatizáciu národného majetku SR na rokovanie vlády SR informáciu  o plnení 
I.a II. etapy privatizácii zdravotníckych zariadení. Táto informácia obsahuje zoznam zdravotníckych zariadení z I. a II. etapy privatizácie, u ktorých boli doteraz vydané rozhodnutia  o privatizácii, a to jednak rozhodnutia vlády SR ako aj rozhodnutia MSPNM SR. Vydaním rozhodnutia o privatizácii a jeho odstúpením spolu so základným privatizačným projektom na realizáciu na Fond národného majetku SR je vo vzťahu k Ministerstvu pre správu a privatizáciu národného majetku SR privatizačný proces jednotlivých subjektov ukončený. Predkladaný zoznam obsahuje aj údaje o účtovnej hodnote privatizovaných zariadení a pri spôsobe privatizácie – priamy predaj tiež kúpne ceny týchto zariadení, ktoré boli vládou SR schválené v rozhodnutiach o privatizácii.